Monero

Monero (XMR) është një kriptomonedhë e decentralizuar e fokusuar në privatësi, e krijuar në prill 2014. Ajo është ndër projektet më të njohura në hapësirën e kriptomonedhave për shkak të aftësisë së saj për të siguruar anonimitet të plotë në transaksione. Monero përdor teknologji të avancuara për privatësinë si adresa të fshehta dhe nënshkrime me unazë, duke bërë të vështirë për këdo që të ndjekë burimin, destinacionin apo shumën e transaksioneve.

Historia

Monero u krijua si një degë (fork) e Bytecoin, një kriptomonedhë e parë që përdori protokollin CryptoNote, i njohur për fokusimin te privatësia. Projekti fillimisht u quajt BitMonero (nga "bit" si Bitcoin dhe "monero", që në gjuhën esperanto do të thotë monedhë). Pas disa debatimesh brenda komunitetit, emri u shkurtua në Monero.

Monero ka kaluar shumë azhurnime të rëndësishme për të përmirësuar privatësin, sigurinë dhe efikasitetin e saj, duke përfshirë kalimin te Bulletproofs, një teknologji që zvogëlon madhësinë e transaksioneve dhe kostot e tyre.

Kritika dhe Polemika

Monero ka hasur kritika për shkak të përdorimit të saj në aktivitete të paligjshme dhe aftësisë së saj për të shmangur mbikëqyrjen financiare. Disa organizata kriminale ndërkombëtare janë akuzuar për përdorimin e kriptomonedhave, përfshirë Monero-n, për të lehtësuar aktivitetet e tyre kriminale. Këto aktivitete mund të përfshijnë trafikun e drogës, trafikun të armëve, shpëlarjen e parave dhe mashtrimin në internet.

 Referime 

Kategoria:Kriptovaluta